РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 14

от заседание на Комисия ”Професионална квалификация и 
информационни технологии”,
проведено на 11.06.2019 г.

Днес, 11.06.2019 г. /вторник/ от 15:30 часа се проведе заседание на Kомисия “Професионална квалификация и информационни технологии”, в състав:
ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОРЯНА ДИМИТРОВА-отсъства
ГЕРГАНА МУТАФОВА-отсъства
ДАНИЕЛА МАРЧЕВА 
СВЕТЛАНА БОШНАКОВА
СЕВДАЛИН МАВРОВ	
            
На заседанието присъстват експертните сътрудници на комисията: инж. Мирослава Чирпъкова - началник отдел „ИО“ и инж. Георги Бошнаков – главен експерт в дирекция „ИТСС“.

 		1.ОТНОСНО: Доклад от началник отдел „Обществени поръчки“, дирекция „Правна“, АВСС, относно публикуване в софтуера за управление на процедури по ЗОП - „ПроЗОП“  - „Профил на купувача“ на интернет страницата на ВСС на покана за събиране на оферти за „Извършване на извънгаранционна поддръжка на централизирана система за случайно разпределение на дела“ и „Анализ на информационната сигурност на централизираната система за случайно разпределение на делата с оглед ограничаване на вътрешни и външни уязвимости на системата“.

Комисия “Професионална квалификация и
информационни технологии”
Р Е Ш И :

	1.1. Приема за сведение доклада от началник отдел „Обществени поръчки“, дирекция „Правна“. 
	1.2. Да се изпрати писмо до разработчиците на софтуера за управление на процедури по ЗОП - „ПроЗОП“ за реализиране на исканите промени, упоменати в доклада.

	2.ОТНОСНО: Писмо от експерт в дирекция „Международно правно сътрудничество и европейски въпроси“, МП с приложени за съгласуване – Позиция Регламент (ЕО) № 1393/2007 и Регламент (ЕО) № 1206/2001 за предстоящо заседание на Съвета „Правосъдие и вътрешни работи“ на 6 юни 2019 г.

Комисия “Професионална квалификация и
информационни технологии”
Р Е Ш И :

2.1. Приема за сведение писмото от експерт в дирекция „Международно правно сътрудничество и европейски въпроси“, МП с приложени за съгласуване – Позиция Регламент (ЕО) № 1393/2007 и Регламент (ЕО) № 1206/2001 за предстоящо заседание на Съвета „Правосъдие и вътрешни работи“ на 6 юни 2019 г.

3.ОТНОСНО: Отговор от административния ръководител на Апелативен съд – Пловдив в изпълнение на решение по протокол № 11/09.05.2019 г., т. 5 на КПКИТ.

Комисия “Професионална квалификация и
информационни технологии”
Р Е Ш И :

3.1. Да се изпрати отговорът от административния ръководител на Апелативен съд – Пловдив на административния секретар на Нотариалната камара, за сведение.

	4.ОТНОСНО: Отговор от административния ръководител на Районен съд – Силистра по дадени препоръки от КПКИТ с протокол № 11/09.05.2019, т. 11.1 относно искане за осигуряване на средства за закупуване на 3 броя информационни табла за съдебни зали.

Комисия “Професионална квалификация и
информационни технологии”
Р Е Ш И :

	4.1. Връща искането на административния ръководител на Районен съд – Силистра, тъй като предоставената информация относно използвания критерий при избора на доставчик не е достатъчно обоснована за взимане на информирано решение от членовете на комисията.
	4.2. Изпраща решението по т. 4.1 на административния ръководител на Районен съд – Силистра, за сведение и изпълнение.

5.ОТНОСНО: Искане от административния ръководител на Районен съд – Лом за осигуряване на средства за закупуване на 1 брой сървър среден клас и 1 брой софтуер – сървърна операционна система Windows 2019 Server Standart OLP.  

Комисия “Професионална квалификация и
информационни технологии”
Р Е Ш И :

5.1. Искането от административния ръководител на Районен съд – Лом за осигуряване на средства за закупуване на 1 брой сървър от среден клас на стойност 7 990,02 лв. с ДДС и 1 брой софтуер – сървърна операционна система Windows 2019 Server Standart OLP на стойност 2 388,30 лв. с ДДС е целесъобразно.
	5.2. Изпраща решението по т. 5.1. ведно с мотивиран доклад на Комисия „Бюджет и финанси" към Пленума на ВСС, по компетентност.

	6.ОТНОСНО: Искане от административния ръководител на Районен съд – Разград за осигуряване на средства за закупуване на 1 брой сървър от среден клас.

Комисия “Професионална квалификация и
информационни технологии”
Р Е Ш И :

6.1. Искането от административния ръководител на Районен съд – Разград за осигуряване на средства за закупуване на 1 брой сървър от среден клас на обща стойност 6 834,00 лв. с ДДС е целесъобразно.
	6.2. Изпраща решението по т. 6.1. ведно с мотивиран доклад на Комисия „Бюджет и финанси" към Пленума на ВСС, по компетентност.

7.ОТНОСНО: Искане от административния ръководител на Районен съд – Берковица за осигуряване на средства за закупуване на 2 броя сървъри и 1 брой сторидж система (NAS), оборудвана с 4 броя хард диска.
	
Комисия “Професионална квалификация и
информационни технологии”
Р Е Ш И :

7.1. Искането от административния ръководител на Районен съд – Берковица за осигуряване на средства в размер на 12 800,00 лв. с ДДС за закупуване на 2 броя сървъри от нисък клас и 1 брой сторидж система (NAS), оборудвана с 4 броя хард диска е целесъобразно.
	7.2. Изпраща решението по т. 7.1. ведно с мотивиран доклад на Комисия „Бюджет и финанси" към Пленума на ВСС, по компетентност.

8.ОТНОСНО: Искане от и.ф. административен ръководител на Районен съд – Кубрат за осигуряване на средства за закупуване и монтаж на 2 броя звукозаписна техника за съдебни зали, 10 броя UPS и 2 броя скенери.
	
Комисия “Професионална квалификация и
информационни технологии”
Р Е Ш И :

8.1. Искането от и.ф. административен ръководител на Районен съд – Кубрат за осигуряване на средства за закупуване и монтаж на 2 броя звукозаписна техника за съдебни зали на обща стойност 1 875,87 лв. с ДДС и 10 броя UPS на обща стойност  1248,00 лв. с ДДС е целесъобразно.
8.2. Искането от и.ф. административен ръководител на Районен съд – Кубрат за осигуряване на средства за закупуване на 2 броя скенери за съдебни зали е нецелесъобразно.
8.3. Изпраща решението по т. 8.1 ведно с мотивиран доклад на Комисия „Бюджет и финанси" към Пленума на ВСС, по компетентност.
8.4. Изпраща решението по т. 8.2 на и.ф. административен ръководител на Районен съд – Кубрат, за сведение.

	9.ОТНОСНО: Искане от административния ръководител на Районен съд – Средец за осигуряване на средства за закупуване на 1 брой звукозаписна техника за съдебна зала, 1 брой информационно табло за съдебна зала, ведно със софтуер за управление и 2 броя компютърни конфигурации.
	
Комисия “Професионална квалификация и
информационни технологии”
Р Е Ш И :

9.1. Искането от административния ръководител на Районен съд – Средец за осигуряване на средства за закупуване на 1 брой звукозаписна техника за съдебна зала на стойност 987,30 лв. с ДДС, 1 брой информационно табло за съдебна зала, ведно със софтуер за управление на стойност 2 088,00 лв. с ДДС и 1 брой компютърна конфигурация за съдебна зала на стойност  929,00 лв. с ДДС е целесъобразно.
9.2. Искането от административния ръководител на Районен съд – Средец за осигуряване на средства за закупуване на 1 брой компютърна конфигурация за обезпечаване на работно място, за което конкурсната процедура не е приключила е нецелесъобразно.
9.3. Изпраща решението по т. 9.1 ведно с мотивиран доклад на Комисия „Бюджет и финанси" към Пленума на ВСС, по компетентност.
9.4. Изпраща решението по т. 9.2 на административния ръководител на Районен съд – Средец, за сведение.

10.ОТНОСНО: Искане от административния ръководител на Специализиран наказателен съд за предоставяне на 48 броя лицензи за антивирусна програма.
	
Комисия “Професионална квалификация и
информационни технологии”
Р Е Ш И :

10.1. Да се предоставят на Специализиран наказателен съд 48 броя лицензи за антивирусна програма от наличните във Висшия съдебен съвет.
10.2. Изпраща решението по т. 10.1 на административния ръководител на Специализиран наказателен съд, за сведение.

11.ОТНОСНО:  Въпросници на Европейската комисия за ефективност на правосъдието на Съвета на Европa  (CEPEJ).

Комисия “Професионална квалификация и
информационни технологии”
Р Е Ш И :

11.1. Одобрява подготвените от експертите в дирекция „ИТСС” отговори на въпросници на Европейската комисия за ефективност на правосъдието на Съвета на Европа (CEPEJ) по темите от компетентност на Комисия „Професионална квалификация и информационни технологии“ към Пленума на ВСС.
11.2. Изпраща решението на дирекция „Международна дейност и протокол” в АВСС, по компетентност. 

12.ОТНОСНО: Искане от административния ръководител на Административен съд – Кърджали за осигуряване на средства за закупуване на 1 брой климатик за сървърно помещение.

Комисия “Професионална квалификация и
информационни технологии”
Р Е Ш И :

12.1. Искането от административния ръководител на Административен съд – Кърджали за осигуряване на средства за закупуване на 1 брой климатик за сървърно помещение на стойност 2 049,00 лв. с ДДС е целесъобразно.
12.2. Изпраща решението по т. 12.1 ведно с мотивиран доклад на Комисия „Бюджет и финанси" към Пленума на ВСС, по компетентност.

13.ОТНОСНО:  Проект на Решение на Министерски съвет за изменение на Решение № 169 от 21 март 2014 г. за приемане на стратегия за развитие на електронното управление на Република България (2014-2020) и решение на Комисия по правни въпроси към Пленума на ВСС по протокол № 15/10.06.2019 г., т. 1.

Комисия “Професионална квалификация и
информационни технологии”
Р Е Ш И :

13.1. Изразява положително становище по проект на Решение на Министерския съвет за изменение на Решение № 163 от 21 март 2014 г. за приемане на Стратегия за развитие на електронното управление на Република България (2014 – 2020).
13.2. Предлага на Пленума на Висшия съдебен съвет да приеме следното решение:

 ПРОЕКТ
ПЛЕНУМЪТ НА ВИСШИЯ СЪДЕБЕН СЪВЕТ 
РЕШИ:

Съгласува проект на Решение на Министерския съвет за изменение на Решение № 163 от 21 март 2014 г. за приемане на Стратегия за развитие на електронното управление на Република България (2014 – 2020).

Предложението да се внесе за разглеждане като допълнителна точка в следващото заседание на Пленума на ВСС на 13.06.2019 г.

Допълнителна точка:

14.ОТНОСНО: Доклад от началник отдел „Информационно обслужване“, дирекция „ИТСС“, АВСС относно иницииране на обществена поръчка за закупуване на компютърни конфигурации за нуждите на съдилищата и ВСС.

Комисия “Професионална квалификация и
информационни технологии”
Р Е Ш И :

14.1. Да се изпрати на Комисия „Бюджет и финанси“ към Пленума на ВСС за изразяване на становище относно възможността за отпускане на средства, над предвидените в графика за обществена поръчки.

ПРЕДСЕДАТЕЛ НА КОМИСИЯ 
„ПРОФЕСИОНАЛНА КВАЛИФИКАЦИЯ 
И ИНФОРМАЦИОННИ ТЕХНОЛОГИИ“
КЪМ ПЛЕНУМА НА ВСС:     /п/

КАЛИНА ЧАПКЪНОВА